ตลาดหุ้นเปิดใช้อาคารตามปกติ16มิ.ย.นี้
ตลาดหลักทรัพย์แห่งประเทศไทยพร้อมเปิดใช้งานอาคารตามปกติตั้งแต่วันที่ 16 มิ.ย.หลังกทม.-สมาคมวิศวกรรมสถานรับรองความปลอดภัย
14 มิ.ย. 2553

ตลาดหลักทรัพย์แห่งประเทศไทยพร้อมเปิดใช้งานอาคารตามปกติตั้งแต่วันที่ 16 มิ.ย.หลังกทม.-สมาคมวิศวกรรมสถานรับรองความปลอดภัย
ตลาดหลักทรัพย์แห่งประเทศไทย ระบุว่าอาคารตลาดหลักทรัพย์ ถนนรัชดาภิเษก คลองเตย พร้อมเปิดให้บริการตามปกติ ตั้งแต่วันพุธที่ 16 มิ.ย.นี้เป็นต้นไป หลังจากสำนักการโยธากรุงเทพมหานคร สมาคมวิศวกรรมสถานแห่งประเทศไทย ในพระบรมราชูปถัมภ์และสมาคมผู้ตรวจสอบและบริหารความปลอดภัยอาคาร ได้ตรวจสอบโครงสร้างอาคาร และคุณภาพอากาศ จนมั่นใจว่ามีความปลอดภัย 
พร้อมทั้งได้ผ่านการตรวจวิเคราะห์คุณภาพอากาศโดยผู้เชี่ยวชาญด้านสิ่งแวดล้อม และคุณภาพอากาศ ซึ่งได้รับการรั บประกาศนียบัต รรับรองด้าน Indoor Air Quality Management เป็นที่เรียบร้อยแล้ว โดยได้รับการยืนยันว่า คุณภาพอากาศผ่านเกณฑ์มาตรฐาน จึงมีความปลอดภัยต่อสุขภาพของพนักงานและผู้มาติดต่อใช้บริการ
ตลาดหลักทรัพย์ ขอแจ้งจุดให้บริการผู้ลงทุนและติดต่อรับส่งเอกสาร ณ อาคารตลาดหลักทรัพย์ฯ ถ.รัชดาภิเษก ดังนี้
1. บริการ TSD Counter Service และบริการรับ-ส่ง เอกสารของบริษัทสมาชิก ให้บริการ ณ เคาน์เตอร์ ชั้น 4
2. บริการเอกสารการรับ-จ่ายเงินให้บริการ ณ เคาน์เตอร์การเงิน ชั้น 8
3. รับส่งเอกสารทั่วไปให้บริการ ณ เคาน์เตอร์ประชาสัมพันธ์ ชั้น 1
สำหรับห้องสมุดมารวย ยังอยู่ระหว่างการปรับปรุงพื้นที่ โดยตลาดหลักทรัพย์ฯ จะแจ้งกำหนดการเปิดบริการให้ทราบต่อไป